
[image: image1.png]



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	  Bucureşti, 23 iunie 2026              

  Pl-x 464/2026          


                                                                                           7c-13/586/2026
AVIZ
asupra Propunerii legislative pentru desfiinţarea Institutului Revoluţiei Române din Decembrie 1989 şi pentru abrogarea Legii 556/2004 privind înfiinţarea Institutului Revoluţiei Române din Decembrie 1989
În conformitate cu prevederile art. 95 din Regulamentul Camerei Deputaților, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru desfiinţarea Institutului Revoluţiei Române din Decembrie 1989 şi pentru abrogarea Legii 556/2004 privind înfiinţarea Institutului Revoluţiei Române din Decembrie 1989, trimisă cu  adresa  nr. Pl x 467 din 8 iunie 2026 și înregistrată cu nr. 7c-13/586 din 9 iunie 2026.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
Potrivit prevederilor art.62 din Regulamentul Camerei Deputaţilor, republicat, cu modificările  ulterioare, Comisia a dezbătut propunerea legislativă în şedinţa din 23 iunie 2026.
Propunerea legislativă are ca obiect de reglementare desfiinţarea Institutului Revoluţiei Române din Decembrie 1989, precum şi abrogarea Legii nr.556/2004 privind înfiinţarea Institutului Revoluţiei Române din Decembrie 1989, cu modificările şi completările ulterioare.
La dezbateri, membrii comisiei au examinat propunerea legislativă supusă avizării, expunerea de motive, avizul negativ al Consiliului Legislativ și avizul favorabil al Consiliului Economic și Social.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea negativă a Propunerii legislative pentru desfiinţarea Institutului Revoluţiei Române din Decembrie 1989 şi pentru abrogarea Legii 556/2004 privind înfiinţarea Institutului Revoluţiei Române din Decembrie 1989.
În raport de obiectul şi conţinutul reglementării, propunerea legislativă face parte din categoria legilor ordinare. 

                                    PREŞEDINTE,                                                        SECRETAR,

                  prof. univ. dr. Bogdan – Liviu CIUCĂ                           Petre-Emanoil NEAGU

